Gyermekekre vonatkozó eljárásrend

* A gyermek átöltözése után fertőtlenítő kézmosást végez, utána léphet a csoportszobába. Ehhez az óvodapedagógus, dajka segítséget nyújt.
* Amelyik gyerek a kézfertőtlenítőre érzékeny a szülőnek lehetősége van hozni gyermeke részére saját szabványnak megfelelő kézfertőtlenítőt, amit jellel kell ellátni!
* A gyermekek használhatnak textil törölközőt, ami jellel van ellátva, cseréje heti rendszerességgel történik.
* A gyermekcsoportban a gyermekek létszáma a csoport mérete szerinti befogadóképesség szerint kerül meghatározásra (22-25 fő)
* Törekedni kell a napközbeni többszöri szellőztetésre, légcserét folyamatosan biztosítani kell!
* A gyermekek részére az óvodapedagógusok játékos tevékenységeket és foglalkozásokat szerveznek, kerülve a testközeli játékok szervezését, az ölelést, a puszit.
* Az óvodapedagógus előnyben részesíti időjárás függvényében a szabadban szervezhető tevékenységeket, törekszik minél több időt a szabadban tölteni a gyermekekkel.
* Az egyes tevékenységek után szakszerűen (mosdóban kihelyezett piktogramos tábla alapján) megfelelő gyakorisággal, gondoskodik a szappanos kézmosás megvalósulásáról. Ezt az óvodapedagógus, dajka segíti.
* A köhögéskor, tüsszentéskor a papír zsebkendő használatára fokozott figyelmet fordítunk, az elhasznált zsebkendőt minden alkalommal a szemeteskukába kell helyezni! Kézmosás, fertőtlenítés minden esetben szükséges!
* Otthonról hozott tárgyak esetében csak a legszükségesebb behozatalát támogatjuk, rendszeres tisztítása otthon történik.(Pl. ami nélkül nem alszik el)
* A gyermekek étkeztetésére vonatkozó előírások a későbbiekben kerülnek meghatározásra figyelembe véve a jelenleg szállító Pannon Menza cég járványhelyzetben való szolgáltatásának szabályait.